## דיני קדושת הכהנים פסוק א-ט

1. באלו שלושה דינים יש לכהנים דינים מיוחדים?\_\_\_\_ דיני טומאה למת, דיני חתונה, דין "וקדשתו".
2. כיצד אדם נטמא ממת?\_\_\_\_ או שנגע במת, או שעבר בסמיכות לקבר, או שהיה תחת אותו גג עם המת.
3. האם ליהודי רגיל, [ישראל או לוי] מותר להטמא למת?\_\_\_\_ כן.
4. האם לכהן מותר להטמא למת?\_\_\_\_ לא.
5. לאלו מתים, לכהן הדיוט [=כהן רגיל], כן מותר להטמא?\_\_\_\_רק לשבעת הקרובים.
6. מי הם שבעת הקרובים?\_\_\_ אמא, אבא, אח, אחות, בן, בת, אשתו.
7. האם מותר לו להטמא לאחותו בכל מצב?\_\_\_\_ לא. רק אם היא לא התחתנה עם איש אחר.
8. הסבר את הפסוק: "לא יטמא בעל בעמיו להחלו"?\_\_\_ לא יטמא הגדול שבעמו (=הכהן), לחלל את כהונתו. [רס"ג, רמב"ן].
9. עם מי לכהן הדיוט אסור להתחתן?\_\_\_\_ עם אישה זונה, חללה או גרושה.
10. מה זה אישה זונה ומה זו אישה חלללה?\_\_\_ **אישה זונה**= אישה ששכבה עם איש שהתורה אסרה.
**אישה חללה**= אישה שנולדה מחתונה פסולה של כהן (כגון כהן עם גרושה).
11. "וקדשתו כי את לחם אלוקיך הוא מקריב". כיצד "מקדישים" את הכהן [רש"י]?\_\_\_ בזה שמכבדים אותו להיות ראשון בכל דבר, לפתוח ראשון, לעלות לתורה ראשון, לזמן ראשון.
12. **מדוע אנו נוהגים כבוד זה בכהנים?\_\_\_ כי הכהנים הם השליחים שלנו, הם משקיעים את כל כוחותיהם ומעשיהם למען עם ישראל קדושתו וכפרתו, ועובדים במקדש, ובזכותם ה' משרה את שכינתו בתוכנו ולכן עלינו לנהוג בהם בכבוד.** [ע"פ הרמב"ן]
13. האם לכהן גדול יש את אותם דינים כמו שיש לכהן הדיוט?\_\_\_\_ לא. לכהן גדול יש דינים מיוחדים הן לגבי הטמאות למת, והן לגבי חתונה.
14. למי לכהן גדול מותר להטמא?\_\_\_\_ לאף אחד, אפילו לא לשבעת הקרובים. [למען עם ישראל הכה"ג צריך כל הזמן להשאר בקדושתו, ולכן, למרות שהוא בוודאי עצוב ומצטער, אבל, בגלל השליחות שלו למען עם ישראל, הוא לא יכול להטמא.
**[אמנם חז"ל למדונו, של"מת מצוה" (=מת יהודי שאין מי שיקבור אותו), אפילו לכהן גדול מותר להטמא].** (רש"י).
15. עם מי לכהן גדול אסור להתחתן?\_\_\_\_ אלמנה, גרושה, חללה וזונה.
16. עם מי מותר לכהן הגדול להתחתן?\_\_\_\_ עם בתולה בלבד – אישה שלא התחתנה עם אף אחד.

### דיני כהן שיש בו מום

1. מהם שני האיסורים שיש לכהן שיש בו מום?\_\_\_\_ 1אסור לו לעבוד במשכן, 2ואסור לו להכנס אל הקודש [ההיכל] "**2אך אל הפרוכת לא יבוא** 1**ואל המזבח לא יגש כי מום בו**" [ע"פ החינוך]
2. למרות שיש בו מום, ואסור לו לעבוד, מה כן מותר לו?\_\_\_\_ לאכול מבשר הקודשים, ואפילו קודשי-קודשים. "לחם אלוקיו מקודשי הקודשים, ומן הקודשים, יאכל".
3. מה דין כהן שיש בו מום "זמני", כגון יד שבורה?\_\_\_ כאשר המום יעבור, מותר לו לחזור לעבוד בבית המקדש.
4. [כהנים בעלי מום היו יושבים בבית המקדש ומתליעים את העצים – דהיינו בודקים שאין בעצים למערכה תולעים]

### איסור אכילת קודשים בטומאה

1. על אלו איסורים מדובר בתחילת פרק כב'?\_\_\_\_ האיסור לכהן טמא: , 1לאכול **קודשים** או **תרומה**2  וכן אסור לכהן טמא לעבוד במשכן [ע"פ ספר החינוך]
2. על פי תחילת פרק כב' (א'-ט'), אלו שני פרושים יש למילה: "**קודשים**"?\_\_\_\_ 1**בשר הקורבנות**,
 **2 ותרומה [רש"י פס' ז', ט']**.
3. מה זה תרומה ולמי נותנים אותה?\_\_\_\_ תרומה זה הדבר הראשון שמפרישים מכל פרי או ירק או תבואה שגדלה בשדה. נותנים את התרומה לכהן. [בערך 1/50 ע"פ חז"ל]
4. **למדנו, שהתרומה איננה נתינת "צדקה" לכהן כי הוא מסכן ח"ו בגלל שאין לו נחלה… נתינת תרומה לכהן זוהי עשיית "שותפות" עם הכהן. אני יודע שהכהן משקיע את כל כולו על מנת להיות שליח נאמן עבורי בכל עבודת הקודש במקדש, והוראת התורה, ובגלל זה אין לו פנאי לעבוד, ועל כן מתוך הכרת טובה אני משתף אותו בחלק מהתבואה שלי.**
5. האם זה משנה ממה הכהן טמא?\_\_\_\_ **לא**. כאשר הכהן נטמא בכל סוג טומאה שהיא, אסור לו לאכול קודשים או תרומה וכן אסור לו לעבוד במשכן,
שנאמר: "איש איש מזרע אהרון והוא צרוע, או זב…והנוגע בכל טמא נפש…או איש אשר יגע בכל שרץ… לכל טומאתו".

### ובכל זאת יש הבדל בין הקדושה של תרומה לקדושה של הקורבנות:

1. מה ההבדל בין תרומה לקודשים?\_\_\_\_ שתרומה אפשר לאכול כבר לאחר הטבילה והערב שמש, וקודשים אפשר לאכול רק אחרי שהכהן הביא גם את קורבן הכפרה (בסוגי טומאות שאכן יש קורבן כפרה, כגון צרעת או זב).
2. הסברנו שבתהליך ההטהרות מטומאה יש באופן כללי, כמה שלבים:
א. **הפסקת הטומאה** – עזיבת הדבר המטמא, או שנגע הצרעת יחלוף, או היציאה מהבית הטמא או שיעברו ימי הטומאה וכד'.
ב. **ההטהרות** – ברוב הטומאות מדובר על **טבילה + הערב שמש** (לחכות לשקיעת החמה) [בטומאת מת לדוגמא, יש גם הזאת מי חטאת ובצרעת יש את הזאת הציפורים והדם].
ג. **הבאת קורבן כפרה** – בחלק מהטומאות על מנת להיות מותר באכילת קודשים צריך גם להביא קורבן כפרה (כגון: טומאת צרעת, יולדת, זב וזבה).

### איסור אכילת תרומה לזר [=יהודי שאינו כהן]

1. למי מותר בלבד לאכול תרומה?\_\_\_\_ לכהן למשפחתו ולקניין כספו.
2. על איזה איסור מדובר בפרק כב', מפס' י' עד טז'?\_\_\_\_ איסור אכילת **תרומה** לזר שאינו כהן, (ישראל או לוי). [בפרשה שלנו קודשים=תרומה]
3. מה זה **"תושב כהן"**, "**ושכיר"**, והאם מותר להם לאכול תרומה?\_\_ **תושב** – עבד עברי נרצע של כהן.
**שכיר** – עבד עברי של כהן (שעובד עד שש) **לשניהם אסור לאכול מהתרומה**.
4. לאיזה עבד כן מותר לאכל מן התרומה?\_\_\_\_ לעבד כנעני.
5. מדוע?\_\_\_\_ כי הוא קנין כספו של הכהן, ולכן מותר לו לאכול.
6. למי כן מותר לאכול מן התרומה?\_\_\_\_ למשפחת הכהן. אשתו ובניו ובנותיו.
7. האם לבת כהן מותר תמיד לאכול מן התרומה?\_\_\_\_ לא. רק אם היא לא התחתנה. אם היא מתחתנת עם ישראל או לוי, אסור לה יותר לאכול תרומה.
8. מה דין בת כהן שהתחתנה עם ישראל או לוי ולאחר מכן התגרשה או התאלמנה?\_\_\_תלוי. אם יש לה ילדים מבעלה – אסור לה לאכול תרומה. אם אין לה ילדים – מותר לה לחזור ולאכול תרומה.
9. מה דין זר (ישראל או לוי) שאכל תרומה במזיד?\_\_\_\_ מיתה בידי שמים. [רש"י]
10. מה דין זר (ישראל או לוי) שאכל תרומה בשוגג?\_\_\_\_ צריך לשלם את מה שאכל ובנוסף לשלם קנס (חומש), התשלום הוא על ידי נתינת פירות חולין לכהן והם נעשים קדושים בקדושת תרומה.

### מדיני הקורבנות

1. על איזה איסור מדובר בפסוקים יז'-כה [פרק כב']?\_\_\_\_ האיסור להקריב קורבן שיש בו מום.
2. האם לגוי מותר להקריב קורבנות לשם ה'?\_\_\_\_ כן.
3. אם הוא מקריב קורבן בבית המקדש על מה צריך להקפיד?\_\_\_ כדיני קורבן של יהודי, אסור שיהיה בו מום. [גם אם הגוי, לא חושב זה מום, עליו להקפיד על דיני הקורבנות של היהודים].
4. מהו דין "היום ה 8 "?\_\_\_\_ ששור או כבש שנולד, רק מהיום ה-8 מותר לקחתו בתור קורבן.
5. מה דין "אותו ואת בנו"?\_\_\_\_ שאסור לשחוט באותו יום את האמא ואת הבן שלה.
6. ( ולכן, אדם שמוכר פרה ואת העגל שלה באותו יום, מה עליו לעשות?\_\_\_ להודיע לקונה השני שהוא מכר כבר את האמא\הבן, ע"מ שלא יבוא לשחוט היום. )
7. "וכי תזבחו זבח תודה לה', לרצונכם תזבחו". איזה דין נלמד מפסוק זה?\_\_\_\_ שהשחיטה צריכה להיות מתוך דעת, ואם אדם הלך עם הסכין, ובלי להתכוין שחט את החיה ["מתעסק"] – פסול לקורבן. (רש"י)
8. ונקדשתי, מצוות קידוש ה'. במצב רגיל צריך למסור את הנפש רק על שלוש עברות, ובשעת השמד אפילו על הצבע של שרוך הנעל.

### מדיני המועדים

1. מהו המועד הראשון המוזכר בפרק כג'?\_\_\_\_ שבת
2. מדוע שבת מוזכרת, הרי היא קבועה והיא לא מועד?\_\_\_ ללמדנו שכל המחלל את המועדות, זה נחשב לו כאילו חילל את השבת, וכל המקיים את המועדות, נחשב לו כאילו קיים את השבת. (רש"י)
3. אלו שני דינים משותפים בכל המועדים?\_\_\_\_ "מקרא קודש" ולא לעשות מלאכה".
4. מה פרוש המילים "מקרא קודש"?\_\_ כל העם מתאספים ועוסקים בקודש. תורה ותפילה.[רמב"ן וספורנו]

מועדי ניסן

1. באיזה מועד עוסקים פסוקים ד'-ח' בפרק כג'?\_\_\_\_\_ חג פסח.
2. איך נקרא חודש ניסן בלשון התורה?\_\_\_ החודש הראשון.
3. איך חודש זה נקרא בלשוננו?\_\_\_\_\_ חודש ניסן
4. לפניך שלושה תאריכים בחודש ניסן [**יד', טו', כא'**] , מה יש בכל תאריך על פי התורה?\_\_\_
 יד'-ערב פסח, הקרבת קורבן פסח. טו'- חג המצות, כא'- שביעי של פסח.
5. חשיבות של חג המצות בתור החג הראשון בשנה, החג בו יצאנו מעבדות לחרות.
6. מתי מביאים את קורבן העומר?\_\_\_ ממחרת הפסח, יום אחרי חג הפסח [טז בניסן]
7. מה אסור לעשות עד להקרבת קורבן העומר?\_\_\_\_ אסור לאכול מהתבואה החדשה שצמחה השנה עד להקרבת קורבן העומר.
8. מאיזה דבר מביאים את קורבן העומר?\_\_\_\_ משעורים.
9. על מה אנו מודים בקורבן העומר?\_\_\_ על כך שה' גומל איתנו חסד ומחדש לנו בכל שנה תבואה מחדש את התבואה. [ספר החינוך]
10. איזה מצוה מקיימים החל מקורבן העומר?\_\_\_ את ספירת העומר.
11. כמה זמן סופרים ולקראת מה אנחנו מונים את ספירת העומר?\_\_\_ 49 יום לקראת חג השבועות שחל ביום ה 50.
12. **למדנו על פי הרמב"ם, שכמו שכשאדם מצפה מאוד למשהו, הוא כבר סופר את הימים עד שהוא יגיע אליו, כך גם בספירת העומר, אנחנו כל כך מחכים למתן תורה, לקבל את תורת ה', דבר ה' שאנחנו ממש סופרים את הימים עד שנגיע לכך.**
13. לפניך דברי ספר החינוך המבאר את הטעם מדוע חוגגים את המועדים. מהם שתי הסיבות שמבאר ספר החינוך מדוע צריך את החגים, ומדוע אסור לעשות מלאכה בחגים?\_\_\_\_\_\_\_
"משורשי המצוה, כדי שיזכרו ישראל הניסים הגדולים שעשה ה' להם ולאבותיהם וידברו בם ויודיעום לבניהם ולבני בניהם. כי מתוך השביתה מעסקי העולם יהיו פנויים לעסוק בזה. שאלו היו מותרין במלאכה ואפילו במלאכה קלה, היה כל אחד ואחד פונה לעסקו, וכבוד הרגל יישכח מפי עוללים וגם מפי הגדולים."
"ועוד יש תועלות רבות בשביתה שמתקבצים גם כל העם בבתי כנסיות ובבתי מדרשות לשמוע דברי ספר. [=דברי תורה]. וראשי העם ידריכום וילמדום דעת."
14. מהם סדר הזמנים והמועדים השונים בפרק כג'?\_\_\_\_\_\_\_
א. ערב פסח קורבן פסח ב. חג פסח ג. ספירת העומר
ד. שבועות ה. ראש השנה ו. יוהכ"פ
ז. סוכות

### מצוות פאה ולקט

1. ובקוצרכם את קצרי ארצכם לא תכלה פאת שדך לקצור ולקט קצירך לא תלקט. על אלו שתי מצוות מדובר בפסוק כב'?\_\_\_\_ מצוות פאה ומצוות לקט.
2. אלו שתי קושיות קשות לנו על הפסוק הזה? [הקושיות רשומות גם במחברת תורה]?\_\_\_\_\_ א. במה קשורות מצוות אלו לנושא של הפרק. הרי כל הפרק מדבר על החגים והמועדים? ב. מדוע התורה מזכירה שוב את מצוות אלו, הרי כבר למדנו את שתי המצוות הללו בפרשת קדושים, פרק יט'?
3. קראו יחד את פירוש רש"י על פסוק כב'. כיצד הוא עונה על שתי הקושיות?\_\_\_\_\_ ב. הסיבה שהמצוות מוזכרות שוב, היא כדי ללמד אותנו שמי שעובר עליהן, ולא משאיר פאה או לקט, זה נחשב לו שעבר על "שני לאוין" דהיינו, כאילו שהוא עבר פעמיים על מצוות לא תעשה.
א. ולגבי הקושיא הראשונה, עונה רש"י משפט נפלא. שהסיבה שהמצוות הללו מוזכרות כאן היא ע"מ ללמדנו שמי שנותן מתנות עניים, מעלה עליו הכתוב כאילו בנה את בית המקדש והקריב קורבנות בתוכו!!!
4. **יש להרחיב עד כמה חשובה ניתנת הצדקה לעניים. הן מצד שההמנעות ממנה, היא חמורה ודינה כשני "לאווים", והן מצד זה שזה נחשב כמו לבנות את בית המקדש ולהקריב קורבנות בתוכו.**

### ראש השנה

1. מהוא התאריך של ראש השנה בלשון התורה ובלשוננו?\_\_\_\_ באחד לחודש השביעי. א' בתשרי
2. כיצד נקרא ראש השנה בלשון התורה?\_\_\_\_ יום זכרון תרועה.
3. **הסבר את המושג "זכרון תרועה"?\_\_\_\_\_ שע"י תקיעת השופר האדם חוזר לתשובה, וממילא ייזכר לטובה ע"י ה' ביום זה שהוא יום הדין, וה' יסלח לו. [ע"פ הרשב"ם] או שע"י השופר אדם מתעורר לחזור בתשובה [הרמב"ם]**
4. איזו מצוה מיוחדת יש בראש השנה?\_\_\_\_\_ מצוות תקיעת שופר.
5. איזו מצות עשה ומצות לא תעשה נוסופות יש בראש השנה?\_\_\_\_ לא לעשות מלאכה. והקרבתם אישה לה' – להקריב קורבן לה'.

### חג סוכות

1. באיזה תאריך חל חג סוכות בלשון התורה, ובלשוננו?\_\_\_\_ 15 לחודש השביעי \ ט"ו כסליו
2. באלו ימים יש בחג סוכות "מקרא קודש"?\_\_\_ ביום הראשון והשמיני.
3. מה שתי המצוות המיוחדות של חג סוכות על פי התורה?\_\_\_\_ "בסוכות תשבו" וארבעת המינים.
4. צטט את הפסוק המבאר מדוע ה' מצווה אותנו לשבת בסוכה?\_\_\_\_ "למען ידעו דורותיכם כי בסוכות הושבתי את בנ"י בהוציאי אותם מארץ מצרים אני ה' אלוקיכם".
5. הסבר את הפסוק, לאלו סוכות מתכוון הכתוב?\_\_\_ יש מפרשים סוכות ממש, ויש מפרשים שהכוונה שה' עטף אותנו בענני הכבוד ששמרו עלינו מפגעי המדבר. [רש"י] (שתי הדעות מובאות במשנ"ב בהלכות ברכת "לישב בסוכה"]
6. **למדנו, על פי דברי הרמב"ם שחג סוכות הוא זכר לכל תקופת המדבר וניסי המדבר. ובעצם אנו שמחים על כך ש40 שנה הקב"ה שמר עלינו במדבר בניסים עצומים. אם כן, מדוע ה' בחר שנחגוג את חג סוכות דווקא באמצע חודש תשרי? מכיון שה' בחר את התקופה הכי נוחה בשנה, שבה יהיה הכי קל לצאת מהבית אל הסוכה. אמצע תשרי זה סוף הקיץ \ תחילת הסתיו וכך לא קר מדי, ולא חם מדי.**
7. "וידבר ה' את מועדי ה' אל בני ישראל". מה חז"ל למדו מפסוק זה?\_\_\_ שלא רק שמשה לימד את בנ"י את כל הלכות המועדים, אלא, שהוא תיקן שבכל חג וחג בנ"י ילמדו את ההלכות של אותו חג.

### הציווי על הכנת השמן למנורה והכנת לחם הפנים

1. אלו שני ציוויים יש לנו בתחילת פרק כד'?\_\_\_\_ הכנת השמן למאור, והכנת לחם הפנים.
2. איזה שמן כשר למנורה?\_\_\_ שמן זית זך. הטיפה הראשונה שיוצאת מהזית, היא כשרה למנורה.
3. "יערוך אותו אהרון מערב עד בוקר". מה למדנו מפסוק זה **על פי רש"י**?\_\_\_ שאהרון היה שם שמן בכמות שתספיק לדלוק עד הבוקר, [מדובר, בכמות שתספיק לדלוק בלילות הכי ארוכים [לילות טבת] כחצי לוג שמן לכל נר ונר].
4. מדוע המנורה נקראת "טהורה"?\_\_\_ כי היא מזהב טהור [רש"י]
5. על פי התורה באיזה כמות סולת השתמשו ללחם הפנים?\_\_\_ 24 עשרונים. 2 עשרונים לכל כיכר.
6. מה מלחם הפנים מוקטר לה'?\_\_\_ שתי כפות הלבונה, הם ה"אזכרתה" של לחם הפנים, אותם מקטירים לה' ולאחר מכן מחלקים את לחם הפנים.
7. מתי הייתה מתבצעת החלפת הלחמים בשולחן?\_\_\_\_ ביום השבת.
8. מהם דיני האכילה של לחם הפנים?\_\_\_ קודש קודשים. רק לאהרון ובניו, אוכלים במקום קדוש בחצר המשכן.
9. מה היה חטאו של המקלל?\_\_\_ הוא אמר את שם ה' המפורש ולאחר מכן קילל את שם.
10. מה עשו עם המקלל בתחילה?\_\_\_ תפסו אותו ושמו אותו במשמר, כי אמנם ידעו שאסור לקלל אבל לא ידעו מה עונשו.
11. מהו עונשו?\_\_\_ סקילה.
12. **למדנו על כך ששם השם המפורש זהו דבר קדוש ועליון, ולקלל אותו זוהי עבירה חמורה עד כדי כך שמי ששומע שמקללים את ה', צריך לקרוא את בגדיו כמו באבלות!!!**
13. האם חייב מיתה על כל קללה של שם ה'?\_\_\_ לא, רק אם אומר את שם ה' המפורש.[ "ונוקב שם ה' מות יומת" על פי רש"י]

### דינים נוספים בנזקים בין אדם לחברו

1. מדוע חוזרת שוב התורה ומלמדת אותנו ש"איש כי יכה כל נפש אדם מות יומת"?\_\_\_\_ ללמד אותנו שלא רק הורג איש, חייב מיתה, אלא גם הורג אישה וקטן וכל אדם אחר.
2. כאשר אדם פוצע את חברו, מהו העונש?\_\_\_ משלם ממון כשווי הנזק.
3. על פי רש"י, מה כוונת התורה "שבר תחת שבר, עין תחת עין, שן תחת שן… כאשר יתן מום באדם כן ינתן בו…"?\_\_\_ שעל פי התושב"ע ופרוש חז"ל אין הכוונה כאן לפצוע את המזיק, אלא שהמזיק צריך לשלם מחיר מלא של אותו איבר שהחסיר לניזק.

### הנושאים של הפרשה

* **מהו הנושא של פרקים כא'? \_\_\_\_\_\_\_ דיני קדושת הכהנים**
* **מהם הנושאים של פרק כב'?\_\_\_\_\_\_\_ המשך דיני הכהנים, [דיני תרומה, וכמה דינים בקורבנות]**
* **מהו הנושא של פרק כג'? \_\_\_\_\_\_\_\_\_ מועדי ה', החגים.**
* **מהם הנושאים של פרק כד'?\_\_\_\_\_\_\_ השמן למנורה, לחם הפנים, המקלל.**